# Абдула Чатлъ

### от Уикипедия, свободната енциклопедия

Абдула Чатлъ турски ултранационалист
Роден: | ? 1956 ?, Турция
Починал: | 3 ноември 1996 Шашърлък, Турция

Абдула Чатлъ (турски Abdullah Çatlı ) е турски ултранационалист, един от лидерите на турската националистична организация "Сивите вълци". На него се приписва една от водещите роли за унищожаването на арменската терористична организация АСАЛА.

Чатлъ е роден и отраснал в средна Анадола, където е бил привлечен от ултра-десните идеи и е участвал в "тъмни" операции срещу активисти на Кюрдската Работническа Партия.

За него се твърди, че е организирал бягството на Али Агджа от турски затвор. През 1985, в Рим, Чатлъ заявява пред медиите, че му са били предложени 3 милиона германски марки от немското разузнаване, за да обвини българското и руското разузнаване за атентата.

Чатлъ загива в катастрофа през 1996 близо до града Шашърлък. В автомобилът му са открити телата на Хюсеин Кочадак (известен полицейски шеф), Седат Бучак (член на парламента), последният оцелява и е известен като кюрдски про-турски активист, чиито операции срещу ПКК биват финансирани от армията.

По време на катастрофата, Чатлъ е издирван от полицията за наркотрафик и убийство. В колата са намерени разрешителни за оръжие, фалшиви паспорти, няколко пистолета със заглушители, наркотици и десетки хиляди долара в брой.

Когато се разбира, че Чатлъ е сътрудничил на турската полиция и разузнаване, избухва скандал, който кара турският вътрешен министър да подаде оставка.

Чатлъ подържа добри отношения с турската и българската мафия и се смята, че е участвал в трафика на хероин между двете страни.

Взето от „http://bg.wikipedia.org../../../%D0%B0/%D0%B1/%D0%B4/%D0%90%D0%B1%D0%B4%D1%83%D0%BB%D0%B0_%D0%A7%D0%B0%D1%82%D0%BB%D1%8A_4267.html“.

Категория: Турци

##### Views

- Статия
- Беседа
- Текуща версия

##### Търсене

##### На други езици

- Deutsch
- English
- Français
- Türkçe